45. ΑΝΑΓΚ. ΝΟΜΟΣ υπ΄αριθ.196 της 20/24 Νοεμ. 1967 (ΦΕΚ Α΄208) Περί αναστολής διατάξεων του Νόμ. 1811/51 «περί Κώδικος καταστάσεως των δημοσίων διοικητικών υπαλλήλων», ακυρώσεως μετατάξεων δημοσίων υπαλλήλων κλπ. Άρθρ.1.-1.Αναστέλλεται μέχρι τέλους Δεκ. 1970 η ισχύς των άρθρ. 100, 104, 106 και 108 του Νόμ. 1811/51 «περί Κώδικος καταστάσεως των δημοσίων διοικητικών υπαλλήλων», ως ταύτα ετροποποιήθησαν και συνεπληρώθησαν μεταγενεστέρως, αι δε προαγωγαί, μέχρι του ως άνω χρόνου, ενεργούνται μετά γνώμην του οικείου Υπηρεσιακού Συμβουλίου, προκαλουμένην δι΄ερωτήματος του αρμοδίου Υπουργού. 2.Τα υπό των αναστελλομένων διατάξεων ρυθμιζόμενα θέματα  διέπονται, κατά την διάρκειαν της αναστολής, υπό των προϊσχυουσών, επί των θεμάτων τούτων, σχετικών διατάξεων. Όπου δε αλλαχού της κειμένης Νομοθεσίας αναφέρονται πίνακες προακτέων, συντασσόμενοι κατά τα άρθρ. 104, 106 και 108 του Νόμ.1811/1951, νοείται η κατά το προηγούμενον εδάφιον διαδικασία. 3.Οι κατ’ εφαρμογήν των αναστελλομένων διατάξεων καταρτισθέντες πίνακες προακτέων των ετών 1966 και 1967 παύουν ισχύοντες από της δημοσιεύσεως του παρόντος. Άρθρ.2.-1.Εφ’ όσον, εις τας Δημοσίας Υπηρεσίας και Νομικά Πρόσωπα Δημοσίου Δικαίου, δεν καθίσταται δυνατή, μετά γνώμην του αρμοδίου Υπηρεσιακού Συμβουλίου η πλήρωσις κενών θέσεων, δια προαγωγής, λόγω ελλείψεως υπαλλήλων, εχόντων τα απαιτούμενα τυπικά και ουσιαστικά προσόντα, δύναται δι΄αποφάσεως του αρμοδίου Υπουργού, να ανατίθηνται καθήκοντα των εν λόγω θέσεων εις οιονδήποτε υπάλληλον του αμέσως κατωτέρου βαθμού του αυτού ή συγγενούς κλάδου και της αυτής κατηγορίας. 2.Εν ελλείψει καταλλήλων προς τούτο υπαλλήλων, δύναται, δι’αποφάσεως του αρμοδίου Υπουργού, να παρατείνηται η παραμονή των εξερχομένων κατ’εφαρμογήν του Νόμου περί 35ετίας και μέχρι τούδε κατεχόντων την θέσιν επί χρόνον μη υπερβαίνοντα το έτος. Άρθρ.3.-1.«Άπασαι αι από 1 Νοεμ. 1963 έως 21 Απρ. 1967 γενόμεναι μετατάξεις Δημοσίων υπαλλήλων, ακυρούνται και οι μεταταγέντες επανέρχονται άνευ οιασδήποτε άλλης διοικητικής πράξεως εις τον κλάδον, ή την υπηρεσίαν εξ ής αρχικώς μετετάγησαν, προς δε και εις τον βαθμόν όν εκέκτηντο  προ της μετατάξεώς των, εκτός εάν εις τον υπ’αυτών κτηθέντα, μετά την μετάταξίν των ανώτερον βαθμόν, προήχθη νεώτερός των εκ της εξ ής μετετάγησαν υπηρεσίας, οπότε διατηρούσι τον βαθμόν των. Των διατάξεων του παρόντος άρθρου εξαιρούνται οι μετατάξεις: α) των στρατιωτικών, β) των υπαλλήλων γραμματείας των δικαστηρίων και φορολογικών τοιούτων, γ) των μεταταγέντων εις ανωτέραν κατηγορίαν λόγω αποκτήσεως τυπικών προσόντων και δ) εκείνων, αίτινες ήθελον κριθή δια πράξεως του Προϊσταμένου της Υπηρεσίας εις ήν εγένετο η μετάταξις Υπουργού, εκδιδομένης εντός μηνιαίας ανατρεπτικής προθεσμίας από της δημοσιεύσεως του παρόντος εις την Εφημερίδα της Κυβερνήσεως, ως εξυπηρετούσαι εν όψει και των εν γένει τυπικών και ουσιαστικών προσόντων των μεταταγέντων πραγματικάς υπηρεσιακάς ανάγκας.». Η παρ. 1 αντικατεστάθη αφ’ης ίσχυσεν ως άνω δια του άρθρ.3 Α.Ν. 222/1967 (κατωτ. αριθ.46). 2.Εφ΄όσον αι οργανικαί θέσεις, εις ας επανέρχονται οι ως άνω υπάλληλοι είναι ήδη κατειλημμέναι, ούτοι παραμένουν ως υπεράριθμοι, μη συμπληρουμένων των εν των μέλλοντι δημιουργουμένων κενών μέχρι πλήρους εξαντλήσεως του αριθμού των υπεραρίθμων. 3.Ο διαδραμών χρόνος υπηρεσίας των ως άνω υπαλλήλων λογίζεται διανυθείς εν τη θέσει εις ήν επανέρχονται, δια τε τον καθορισμόν της σειράς αρχαιότητος και δια πάσαν άλλην περίπτωσιν, αφορώσαν την υπαλληλική αυτών κατάστασιν. 4.Εάν νεώτεροι των κατά τα ανωτέρω μεταταγέντων προήχθησαν από της μετατάξεως και εντεύθεν, οι μεταταγέντες προάγονται ως υπεράριθμοι αφ΄ής προήχθησαν οι νεώτεροί των εφ΄όσον κατά την γνώμην των αρμοδίων Υπηρεσιακών Συμβουλίων κέκτηνται τα προς προαγωγήν προσόντα. Άρθρ.4.-Η ισχύς του παρόντος Νόμου άρχεται από της δημοσιεύσεώς του εν τη Εφημερίδι της Κυβερνήσεως.